text: Morgenløb med kunst og historie en fiasko
  03 juli 2013 kl. 05.41
  VejleMuseerne havde onsdag morgen præmiere på et nyt koncept; skulpturløb. Her kan morgenfriske vejlensere sammen med inspektører fra byens museer kombinere løb og kunst i byen. Ideen er, at løberne i samlet flok løber mindre ruter rundt i byen fra det ene kunstværk til det andet.
  Men det er ikke noget for vejlenserne. Ved morgenens præmiere på løbet, var der kun en løber, der var frisk på at kombinere kunst og løb.
  Næste skulpturløb er i eftermiddag klokken 17.
  